# Cörver Elek

### A Wikipédiából, a szabad lexikonból.

Cörver Elek (Antal, Alexius a S. Maria Magdalena báró) (Torna, 1714. május 19. - Nyitra, 1747. június 4.) piarista rendi tanár

## [szerkesztés] Élete

1731. szeptember 30. Privigyén lépett a rendbe, hol két évig volt ujonc-növendék; oktatója a hires Desericzky Ince gymnasiumi igazgató volt. 1733-ban Nyitrára rendeltetett a gymnasium alsó osztályainak tanítására; 1734–1735-ben Pesten a syntaxis és grammaticai osztály tanítója volt; 1735–1737-ig a bölcseletet tanulta Nagykárolyban; az egyházi rendet 1734-ben vette föl. 1738-ban Rómában a bölcselet és teológia hallgatója volt és 1741-ben Nápolyban a bölcseletből próbaelőadást tartott. 1743-ban visszatért Nyitrára, hol Szlopnyai Elek rendtartományi főnök megengedte, hogy a bölcselettanításnak Rómában elsajátított ujabb módját (a Leibniz-Wolfféle bölcseletet) itthon is gyakorolhassa, mire e szerint kezdte 1744-ben Pesten tanítani a filozófiát. Ez ügyben ismételten jutott alkalma személyesen előterjeszthetni közoktatási nézeteit és javaslatait Mária Terézia királynő előtt. 1746-ban Nyitrára rendeltetett, hogy ott a convictust kormányozza s egyszersmind a rend hittani növendékeit képezze és tanítsa.

## [szerkesztés] Munkái

1. Philosophiae omnium recentissimae, quam experimentalem quidam vocant, ad mechanicam, methodus totaque ratio summarie exposita. Posonii, 1741. (Névtelenűl.)

2. Compendium elementorum geometricae practicae. Budae, 1746. Ábrákkal.

3. Selectae positiones ex universa scholastico-experimentali philosophia. Hely és év nélkül.

Kiadta Chelucci Pál római piarista tanárnak számtanát és latin beszédeit, melyeket ez a római Sapienza gymnasiumban tartott volt; úgy szintén a Politus Sándor piarista nyolcz beszédét Budán 1746-ban és még ugyanezen évben Pozsonyban Pelzhoffer Ferencz Albert báró Lacon Politicus cz. munkáját.

Levelei, melyeket Romából irt gróf Károlyihoz, megvannak a gr. Károlyiak budapesti levéltárában.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../c/%C3%B6/r/C%C3%B6rver_Elek_ddcd.html"

Kategóriák: Magyar katolikus egyházi személyek | Piarista szerzetesek | 18. századi magyar pedagógusok

##### Views

- Szócikk
- Vitalap
- Aktuális változat

##### Keresés